सत्तर वर्षों से भारत गुटनिरपेक्षता के सिद्धांत और समानता पर आधारित बहुआयामी दुनिया के सपने का वैश्विक प्रवक्ता बना रहा। इस भूमिका की बदौलत कमजोर आर्थिक स्थिति के बावजूद उसने प्रभावशाली कूटनीतिक उपस्थिति बनाई। भारत के नए अमेरिका प्रेम से ये सब उपलब्धियाँ ठीक उस वक्त दाँव पर लग गई हैं, जब उसने तेज विकास दर के नए दौर में प्रवेश किया है, और जब विश्व पटल पर उसके निर्णायक हस्तक्षेप की वास्तविक सम्भावना पैदा हुई है।